**«Ιστορίες Να Σκέφτεσαι… Ιστορίες Να Αλλάζεις»**

**Σεβασμός**

Ένα χταπόδι στο βυθό ψάχνει να βρει τον σεβασμό,

Ψάρια μεγάλα και μικρά το χταποδάκι μας ρωτά:

* Έχετε δει τον σεβασμό, χρόνια ψάχνω για να τον βρω

Έχει χαθεί από τη γη, ένα πουλάκι μου έχει πει.

* Δεν ξέρω τι είναι σεβασμός απάντησε το καβουράκι
* Είναι όταν λες ευχαριστώ, εκτιμώ όλα όσα έχεις προσφέρει, είπε ευθύς σ΄ένα λεπτό ένα λαβράκι γελαστό.
* Είναι όταν δείχνεις θαυμασμό για το ό,τι ο άλλος έχει κάνει, είπε η χελώνα η σοφή κοιτάζοντας προς το φεγγάρι
* Όταν φροντίζεις με στοργή και όταν νοιάζεσαι πως νιώθει, κάθε ψαράκι του βυθού και ας είναι και νερού γλυκού, είπε ο γαύρος σ΄ ένα γλάρο
* Δεν είδα πουθενά ούτε εγώ τον σεβασμό να τριγυρίζει είπε το στρείδι το κλειστό στο χταποδάκι το γλυκό.
* Τον είδα χρόνια πολλά πριν σε μια σπηλιά να κολυμπά, είπε η φάλαινα μεμιάς και δρόμο πήρε να τους δείξει.
* Έφυγε πια ο σεβασμός ανέβηκε σε ένα φάρο, είπε με θάρρος μια γοργόνα που γαργαλούσε ένα σπάρο.

Στο φάρο μένει ο σεβασμός κατέληξε το χταποδάκι για να μας δείχνει με το φως πως σεβασμός σημαίνει αγάπη.

**Τι είναι ο σεβασμός; Αγάπη**

**«Ιστορίες Να Σκέφτεσαι… Ιστορίες Να Αλλάζεις»**

**Σεβασμός**

Δεν υπήρχε περίπτωση να χάσω την προτελευταία μέρα, ήξερα πως η τελευταία άνηκε στην Ευτυχία, η προτελευταία όμως ήταν δική του και θα την διεκδικούσε μέχρι τελικής πτώσης. Είναι ο Άλκης και δεν μιλά. Σκέφτεται όμως και αγαπά. Ονειρεύεται, νοιάζεται, σχεδιάζει, φοβάται. Είναι διαφορετικός; Εννοείται. Είναι κανείς από εμάς ίδιος με τον διπλανό του;

Ο Άλκης είχε στο μυαλό του ενσωματωμένο ξυπνητήρι. Ήξερε χωρίς να κοιτάξει κανένα ρολόι, τι ώρα ακριβώς ήταν και τι έπρεπε να κάνει εκείνη την ώρα. Αναστατωνόταν όταν του άλλαζαν το πρόγραμμα. Σιγά σιγά τον μάθαιναν οι γύρω του και σέβονταν τις ιδιαιτερότητές του.

Πήγε πρώτος λοιπόν στο σχολείο. Σήκωσε την πέτρα; Πού κρύβεται ο σεβασμός; Ήταν η ερώτηση. Τι είναι σεβασμός; Ρώτησε, χωρίς λέξεις, τον συνοδό του; Γιατί επειδή ήταν ξεχωριστά ξεχωριστός- γιατί ξεχωριστοί είσαστε όλοι- είχε συνοδό.

* Σεβασμός είναι αυτό που έχεις εσύ κερδίσει! Του είπε με λέξεις ο συνοδός.

Ο Άλκης κατάλαβε! Άρχισε λοιπόν να ψάχνει τον σεβασμό. Κάτω από κάθε κάδο ανακύκλωσης. Μέσα σε κάθε φροντισμένο κήπο. Στις γραμμές κάθε σχολικού τετραδίου. Στις λέξεις κάθε αγαπημένου βιβλίου. Μέσα σε κάθε συγυρισμένη σχολική τσάντα. Στους επισκέπτες του γηροκομείου της γειτονιάς. Στο αυτοκίνητο κάθε οδηγού που σεβόταν τον κώδικα οδικής κυκλοφορίας. Στην τσέπη κάθε παιδιού που τηρούσε τους κανόνες.

Λίγο, λίγο τον μάζευε. Όσο μαζεύεις σεβασμό μαθαίνεις και εσύ να σέβεσαι. Ο Άλκης με πολλή σεβασμό απάντησε στην πέτρα: «Ο Σεβασμός κρύβεται μέσα μας. Σε κάθε τι όμορφο που κάνουμε για μας και για τους άλλους. Αν σεβόμαστε τον εαυτό μας μαθαίνουμε να σεβόμαστε και τους άλλους!»

Το έβαλε κάτω από την πέτρα και πήγε να δείξει τον σεβασμό του.

Χάρισε στη δασκάλα του ένα λουλούδι. Είπε, χωρίς λέξεις ευχαριστώ στον ήλιο…

**Πού κρύβεται ο σεβασμός; Σε κάθε όμορφη πράξη**

**«Ιστορίες Να Σκέφτεσαι… Ιστορίες Να Αλλάζεις»**

**Σεβασμός**

Είμαι θυμωμένος. Είμαι πολύ θυμωμένος. Δεν θυμώνω συχνά, αλλά θυμών πάντα με την έλλειψη σεβασμού. Όταν ο δίπλα σου δεν σέβεται την ομορφιά, την προσφορά, τον εαυτό του! Γέμισαν, ναι, με σκουπίδια το δάσος μου. Έκοψαν τα δέντρα του. Έβαλαν φωτιές. Κυνήγησαν τα ζώα του. Κατάστρεψαν τις φωλιές των πουλιών του.

Σαν δεν ντρέπονται! Έπρεπε να ντρέπονται κάθε φορά που κοιτάζονται στον καθρέφτη. Όταν όμως δεν σέβεσαι τον εαυτό σου πως να σεβαστείς το δάσος; Για να σέβεσαι πρέπει να αγαπάς. Το κατάλαβα μετά από χρόνια και χρόνια πολλά. Μετά από πολλές σκέψεις, πολλές λέξεις, πολλά ταξίδια. Αγαπώ τον εαυτό μου. Αγαπώ το δάσος μου. Αγαπώ τους άλλους. Είμαι, ναι, εγώ ο Ρομπέν γεμάτος σεβασμό. Τόσο γεμάτος που ακτινοβολώ σεβασμό, και όταν ακτινοβολείς σεβασμό, ο σεβασμός φτάνει και στον τελευταίο ασεβή! Ποιος είναι αυτός; Αυτός που δεν σέβεται.

Ξέρω πως θα πετύχω αυτό το χαμένο θαύμα. Θα ανεβώ στο πιο ψηλό δέντρο του δάσους και θα ακτινοβολήσω σεβασμό. Θα φτάσει ο σεβασμός παντού και όλα θα αλλάξουν. Θα γεμίσει ο κόσμος με όμορφους ανθρώπους, με όμορφες σκέψεις, με όμορφες πράξεις.

Σε σέβομαι, σημαίνει σε αγαπώ και σε νοιάζομαι. Για να σε σεβαστώ πρέπει να με αγαπήσω και να με νοιαστώ. Τέλος! Θα ακτινοβολήσω μέχρι τελικής πτώσης!

**Από πού λείπει ο σεβασμό; Από εκεί που δεν υπάρχει ομορφιά και ευγένεια!**